CELEX: 32015R0160
Language: hu
Date: 2014-11-28 00:00:00
Title: A Bizottság (EU) 2015/160 felhatalmazáson alapuló rendelete ( 2014. november 28. ) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről szóló 907/2014/EU felhatalmazáson alapuló bizottsági rendelet módosításáról

3.2.2015   
            
            
               HU
            
            
               Az Európai Unió Hivatalos Lapja
            
            
               L 27/7
            
         A BIZOTTSÁG (EU) 2015/160 FELHATALMAZÁSON ALAPULÓ RENDELETE
   (2014. november 28.)
   az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről szóló 907/2014/EU felhatalmazáson alapuló bizottsági rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 40. cikkére és 53. cikkének (3) bekezdésére,
   mivel:
   
               (1)
            
            
               A 907/2014/EU felhatalmazáson alapuló bizottsági rendelet (2) 5. cikke meghatározza azokat a feltételeket, amelyek fennállása esetén – az arányosság elvével összhangban – a kifizetési határidők lejártát követően teljesített kiadások uniós finanszírozásra jogosultnak minősülnek.
            
         
               (2)
            
            
               A jogbiztonság és egyértelműség érdekében a 907/2014/EU felhatalmazáson alapuló rendelet 5. cikkében már előírt rendelkezéseket ki kell egészíteni a 73/2009/EK tanácsi rendelet (3) szerinti, a 2015. pénzügyi évben teljesített közvetlen kifizetésekre alkalmazandó feltételekkel. E cél érdekében hivatkozni kell a 73/2009/EK rendeletben a tagállamok számára a 2014. naptári év tekintetében meghatározott megfelelő felső összeghatárokra, megkülönböztetve egymástól az egységes támogatási rendszert, illetve az egységes területalapú támogatási rendszert alkalmazó tagállamokat. Ezenfelül – annak érdekében, hogy a konkrét helyzet kezelése során érvényesüljön a pénzügyi fegyelem – helyénvaló hivatkozni a 2013. naptári évre vonatkozó kifizetések tekintetében a 73/2009/EK rendelet 11. cikkének rendelkezéseire, a 2014. naptári évre vonatkozó kifizetések tekintetében pedig az 1306/2013/EU rendelet 26. cikkének rendelkezéseire.
            
         
               (3)
            
            
               Szükség van továbbá a 907/2014/EU felhatalmazáson alapuló rendelet 12. cikke (8) bekezdésének egyértelműsítésére, mivel a jelenlegi megfogalmazás ahhoz vezethet, hogy a Bizottság – szándékolatlanul – olyan átalánykorrekciós szintet alkalmaz, amely alacsonyabb az uniós költségvetésre háruló kockázatnál. Az említett rendelet 12. cikkének (8) bekezdését ezért helyénvaló oly módon újraszövegezni, hogy világosan kifejezze: amennyiben objektív elemek bizonyítják, hogy az alapok legnagyobb vesztesége alacsonyabb, mint amely a Bizottság által javasoltnál alacsonyabb átalány alkalmazásából származna, a Bizottságnak ezt az alacsonyabb átalányt kell alkalmaznia az uniós finanszírozásból kizárandó összegek meghatározásakor.
            
         
               (4)
            
            
               Ezért a 907/2014/EU felhatalmazáson alapuló rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 907/2014/EU rendelet a következőképpen módosul:
   
               1.
            
            
               Az 5. cikk az alábbi (3a) bekezdéssel egészül ki:
               „(3a)   A (2) bekezdésben foglaltaktól eltérve a 2015. pénzügyi évben a 73/2009/EK tanácsi rendelet I. mellékletében felsorolt közvetlen kifizetések esetén az alábbi feltételek alkalmazandók:
               
                           a)
                        
                        
                           amennyiben a (2) bekezdés első albekezdésében meghatározott keretet legkésőbb 2015. év október 15-ig nem használták fel teljes egészében a 2014. naptári évre vonatkozóan teljesített kifizetésekre, és a keret fennmaradó része meghaladja a 2 %-ot, ezt a fennmaradó részt 2 %-ra kell csökkenteni;
                        
                     
                           b)
                        
                        
                           a 73/2009/EK rendelet III. címe 3. fejezetének megfelelően az egységes támogatási rendszert alkalmazó tagállamok esetében a 2013. naptári évre vagy az azt megelőző naptári évekre vonatkozóan a kifizetési határidő lejárta után teljesített közvetlen kifizetések – a 228/2013/EU európai parlamenti és tanácsi rendeletben (4) és a 229/2013/EU európai parlamenti és tanácsi rendeletben (5) szereplő kifizetések kivételével – csak abban az esetben jogosultak EMGA-finanszírozásra, ha a 2015. pénzügyi év során teljesített közvetlen kifizetések teljes (szükség esetén a 73/2009/EK rendelet 11. cikke vagy az 1306/2013/EU rendelet 26. cikke szerinti kiigazítás előtti összegekre korrigált) összege nem haladja meg a 73/2009/EK rendelet VIII. mellékletében a 2014. naptári évre meghatározott felső összeghatárokat, figyelembe véve a 73/2009/EK rendelet 136b. cikkének a 2014. naptári évre történő alkalmazásából következő, az említett rendelet VIIIa. mellékletében meghatározott összegeket;
                        
                     
                           c)
                        
                        
                           a 73/2009/EK rendelet 122. cikkének megfelelően az egységes területalapú támogatási rendszert alkalmazó tagállamok esetében a 2013. naptári évre vagy az azt megelőző naptári évekre vonatkozóan a kifizetési határidő lejárta után teljesített közvetlen kifizetések csak abban az esetben jogosultak EMGA-finanszírozásra, ha a 2015. pénzügyi év során teljesített közvetlen kifizetések teljes (szükség esetén a 73/2009/EK rendelet 11. cikke vagy az 1306/2013/EU rendelet 26. cikke szerinti kiigazítás előtti összegekre korrigált) összege nem haladja meg az érintett tagállamok számára a 2014. naptári évre vonatkozó közvetlen kifizetésekre meghatározott egyedi felső összeghatárok összegét;
                        
                     
                           d)
                        
                        
                           az a), b), illetve c) pontban említett határértékeket meghaladó kiadásokat 100 %-kal kell csökkenteni.
                        
                     Az 1306/2013/EU rendelet 26. cikkének (5) bekezdésében említett visszatérítések összegei nem veendők figyelembe az e bekezdés első albekezdésének b) vagy c) pontjában említett feltétel teljesülésének ellenőrzésekor.
            
         
               2.
            
            
               A 12. cikk (8) bekezdésének helyébe a következő szöveg lép:
               „8.   Ha a tagállam bizonyos olyan objektív elemeket nyújt be, amelyek nem felelnek meg az e cikk (2) és (3) bekezdésében említett követelményeknek, de amelyek bizonyítják, hogy az alapok legnagyobb vesztesége alacsonyabb, mint amely a javasoltnál alacsonyabb átalány alkalmazásából származna, a Bizottság ezt az alacsonyabb átalányt alkalmazza az uniós finanszírozásból az 1306/2013/EU rendelet 52. cikke értelmében kizárandó összegek meghatározására.”
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 549. o.
   
   
      (2)  A Bizottság 2014. március 11-i 907/2014/EU felhatalmazáson alapuló rendelete az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, a biztosítékok és az euro használata tekintetében történő kiegészítéséről (HL L 255., 2014.8.28., 18. o.).
   
      (3)  A Tanács 2009. január 19-i 73/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről (HL L 30., 2009.1.31., 16. o.).
   
      (4)  Az Európai Parlament és a Tanács 2013. március 13-i 228/2013/EU rendelete az Unió legkülső régiói részére egyedi mezőgazdasági intézkedések megállapításáról és a 247/2006/EK tanácsi rendelet hatályon kívül helyezéséről (HL L 78., 2013.3.20., 23. o.).
   
      (5)  Az Európai Parlament és a Tanács 2013. március 13-i 229/2013/EU rendelete egyedi mezőgazdasági intézkedéseknek a kisebb égei-tengeri szigetek javára történő megállapításáról és az 1405/2006/EK tanácsi rendelet hatályon kívül helyezéséről (HL L 78., 2013.3.20., 41. o.).”